Wees waaksaam in die Kerstyd | Netwerk24
Wees waaksaam in die Kerstyd
11 Desember 2018 06:00
Die jaar staan na sy einde toe en hierdie tyd van die jaar is ons dorpe baie besig.
Mense ry deur die dorpe na hul vakansiebestemmings, inwoners doen hul Kers-inkopies en die winkels is bedrywig.
Dit is baie belangrik om jouself, kinders en besittings mooi op te pas, want booswigte raak ook nou besiger. Hulle agtervolg mense en hou hulle dop. Hulle soek maklike teikens.
Wees versigtig as jy by kitsbanke geld trek. Misdadigers sal enige iets doen om dit wat hulle van jou wil hê af te neem.
'n Bron van kommer is kinders wat in winkelsentrums wegraak. Indien moontlik, los die kinders by die huis met toesig wanneer jy inkopies gaan doen en probeer om selfone, beursies en handsakke op 'n veilige plek te hou.
Moet nooit jou handsak of kind alleen laat nie, selfs nie vir 'n sekonde nie.
Sluit jou voertuig se deure sodra jy inklim en vermy donker of afgeleë plekke.
So ver jy kan, moet nie alleen rondbeweeg nie. Vra iemand om saam met jou te gaan en wees altyd waaksaam.